
ST Oe DIARAZON 8 MEI 2024 
CAMBIO DEN PRIJS DI PRODUCTONAN 
PETROLERO 8 MEI 2024 


- Minister di Asuntonan Economico, Comunicacion y Desaroyo 
Sostenibel ta anuncia e prijsnan nobo di benta di combustibel 


entrante 8 mei 2024: 


10 228.2 ff 211.6 
Gasoline unleaded-premium : 269,0 cen p/ltr. (+ 2,1 cen) 
Diesel LS : 228,2 cen p/ltr. ( - 1,9 cen) 
Kerosin : 211,6 cen p/Itr. (+ 0,7 cen) 


E prijsnan ta inclui BBO/BAZV/BAVP 


Diesel ULS 


Kerosine 


E TA OFICIAL: LAURA WERNET PASKEL A HAYA UN 
CAYA Y HOFI NA SU NOMBER NA HULANDA 


Pabien Aruba — Pabien 
Pueblo di Santa Cruz 


E noticia a drenta diamars 
mainta cu e borchi a wordo 
lanta cu nomber di Laura 
Wernet Paskel na un caya 
y hofi na Hulanda, cu 
despues di algun afia den 
proceso porfin a keda cla. 


Famia di Laura Wernet- 
Paskel na Aruba y na 
Hulanda conhuntamente 
cu Stichting Laura Wernet- 
Paskel tin e grato honor di 
informa Pueblo di Aruba 
di e decision tuma dia 
31 di augustus 2021 di e 
Gemeentebestuur di Den 
Haag Hulanda, esta “Het 
College van burgermeester 
en wethouders”, asigna un 
caya y un hofi na nomber 
di sefiora Laura Wernet- 
Paskel (1911-1962). 


E decision di 
Gemeentebestuur di Den 
Haag di dia 31 augustus 
2021, no. DSO/10126558, 
ta menciona na punto 7:a , 
lo siguiente: 


VII. denaam Laura Wernet- 
Paskelhof, Laura Simona 
Wernet-Paskel (1911-1962), 
schrijfster, onderwijzeres, 


eerste politica op Aruba, 
met straatcode 22071 
toe te kennen aan de 
nieuwe openbare ruimte, 
als aangegeven op de 
bij dit besluit (kenmerk 


DSO/10126558 van 
31 augustus 2021) 
behorende, en als 
zodanig gewaarmerkte 
tekening Naamgeving 
Openbare Ruimte met 
tekeningnummer DSO. 
G1.323; 


Por download e decision for 
di e link https://denhaag. 
raadsinformatie.nl/. 


E aclaracion di e decision 
aki ta como lo siguiente: 


Laura Wernet-Paskel 


Laura Simona Wernet- 
Paskel (1911-1962) 


Als schrijfster publiceerde 
Laura Wernet-Paskel 
poëzie en verhalen. Ook 
deed zij onderzoek naar de 
geschiedenis van Aruba, 
waarvan de resultaten lang 
na haar dood gepubliceerd 
zijn onder de titel ‘Ons 
eilandje Aruba’. Ze was ook 
onderwijzeres en de eerste 
politica op Aruba. 


Banda di Laura Wernet- 
Paskel tin 7 otro dama mas 
cu tambe a haya un caya na 
nan nomber na Den Haag. 


Nan ta: Annelies Marie 
Frank (Anne Frank, 1929- 
1945); Barbara Augustine 
(Guusje Nederhorst, 
1969- 2004); Ida Simons- 
Rosenheimer (1911-1960); 
Raden Adjeng Kartini 
(1879-1904); Margaretha 
D. Fortuin Leenmans 
(1909-1998); Helga M.E. 
Ruebsamen (1934-2016) 
y Ellen Warmond (1930- 
1911). Ta bon pa menciona 
cu tur e cayanan aki ta 
keda den un bario/districto 
completamente nobo 
na Den Haag, Hulanda. 
Oficialmente e caya ta cay 
den e plan di construccion 
Erasmusveld Midden. 


Administrativamente e 
caya nombra na Laura 
Wernet-Paskel ta existi 
caba y ta aparece den e 
registro Basisregistratie 
Adressen en Gebouwen 
(BAG). 


Famia Laura Wernet- 
Paskel y tambe Stichting 
Laura Wernet-Paskel 


rt 


skelhof 


Laura Simona Wernet-Paskel (1911-1962) 
schrijfster, onderwijzeres, eerste politica Aruba 


ta sumamente agradeci 


na señor Elias Araab, 
e persona principal 
den e proyecto aki di 
nombramento di un caya 
na Laura Wernet-Paskel. 
Por cierto un persona 
cu no ta Arubiano, ni 
Antiyano of Hulandes, 
sino procedente di Medio 
Oriente. Sefior Elias Aarab 
a keda hopi impresiona cu 
e buki di Laura Wernet- 
Paskel “Ons Eilandje 
Aruba” y tambe cu Laura 
su historia como maestra 
di school y e prome politico 
femenino na Aruba. Tabata 
su propio iniciativa pa 
acerca e Bestuurscollege 
na Den Haag Hulanda cu 
e proposicion pa asigna 
un caya na e persona 
ehemplar aki. 


Su proyecto mes a inicia 


como 4 afia pasa y te awor 
cu tur cos a keda cla, sefior 
Araab a dicidi di divulga e 
noticia tremendo y noble 
aki na Famia Wernet. 


P'esey, un biaha mas, nos ta 
extende un agradecimiento 
cordial na sefior Elias 
Aarab y su famia den 
nomber di Aruba completo. 
Aruba pabien, bo merece 
esey. Pa casualidad dia 8 
september 2021 ta recorda 
59 afia di fayecimento 
di Laura Wernet-Paskel, 
kende ta dera den santana 
banda misa Santa Famia 
na Santa Cruz. 


Ta yena nos di e fundacion 
Laura Wernet-Paskel cu 
hopi orguyo, ya cu ta un 
yiu di tera di Aruba ta 
keda reconoci den Reino 
Hulandes di e manera aki. 

AUTO A DRENTA BAO DI TRAILER NA SANTA MARTA 


Diamars mainta den 
careda di 8.or un auto a 
drenta bao di un trailer na 
Santa Marta. 


Pa motibo desconoci 
un auto bahando di Sta 
Cruz ( pariba) lo no a 
pone bon atencion cu tin 
un truck riba caminda. 
Consequentemente el’a 
drenta bao di e low boy. 


E chofer tabatin tin suerte 
di su bida cu e truck lo 
a pone atencion na e 
situacion y a tuma mesora 


tur precaucion. Por tuma 
nota cu ambulance a 
presenta na sitio pa brinda 
asistencia. 


Na e mes un sitio aki, 
banda pazuid di caminda 
tin un cantidad di trailer ta 
wordo staciona. Bisiñanan 
na sitio a reclama cu e 
trailernan staciona banda 
pazuid ta hopi peligroso, 
pasobra anochi no tin bon 
iluminacion y nan ta forma 
un menasa pa trafico y un 
estorbo pa bisiñanan. E 
tereno ta di gobierno, pues 


UKRAINA A DETENE 
DOS DI NAN PROPIO 
AGENTENAN HALTO PA 
COMPLOT CU RUSSIA PA 
MATA ZELENSKI 


Ukrania a detene dos dinan 
propio agente di seguridad 


pa traicion. Segun e 
informe ta bisa cu e dos 
agentenan aki di seguridad 
lo a bende informacion 
cu Russia den un plan 
pa mata e presidente 
Zelynski. E servicio di 
seguridad SBU a duna 
informacion dialuna riba 


e dos detencionnan aki. E 
plan tabata pa secuestra 
Zelynski y despues mate. 
Tin informacion cu nan a 
haci esaki pa placa. 


Servicio di inteligencia 
a intercepta nan plan y 
mesora a tuma accion pa 
detenenan. Cerca un di nan 
a haya drone y explosivo. 


tereno publico, pero asina 
mes despues di entrega 
hopi keho na instancianan, 


tur instancia a cera 


wowo y sigui permiti pa 
keda 


e trailernan aki 


>Í 


punt i i i 


Mii 
STA 


staciona banda pazuid di 
e compania aki riba tereno 
publico. 


Vice presidente di Comite Olimpico Internacional y 
secretaria general di Comite Olimpico Arubano 


Nicole Hoevertsz: 


UN TEMPO TUR ATLETA 
OLIMPICO A PRATICA DEPORTE 


Durante e lansamento 
oficial dieditres (3) edicion 
di Weganan Escolar, Sra. 
Nicole Hoevertsz, kende ta 
vice presidente di Comite 
Olimpico Internacional 
y secretaria general di 
Comite Olimpico Arubano 
(COA) a expresa cu e ta 
un placer di ta invita p'e 
lansamento di Weganan 
Escolar 2024. Pa Comite 
Olimpico Arubano e ta 
hopi bunita cu Weganan 
Escolar ta tuma luga un bes 
mas. Mas di 1000 alumno 
di scol preparatorio, basico 
y secundario lo bataya 
dos siman contra otro pa 
conkista e titulo maximo. 
“Tur atleta olimpico un dia 
a siña disfruta di deporte 
na scol. 


P'esey deporte escolar y e 


NA SCOL 


Weganan Escolar ta asina 
importante, pa introduci 
e muchanan na e bunita 


mundo di deporte”, Nicole 
Hoevertsz a  enfatisa. 
Alabes Sra. Hoevertsz ta 
recorda Pueblo di Aruba 
cu e aña aki tin Weganan 
Olimpico, unda cu nos 
isla tin atletanan cu ta 
competiendo den diferente 
disciplina. “Nos ta apoya 


Weganan Escolar, paso ta 
nos futuro atletanan cu 
lo competi den Weganan 
Olimpico. Por ultimo, 
Sra. Nicole Hoevertsz ta 
felicita Minister Endy 
Croes, IBiSA, Ministerio di 
Enseñansa y Deporte, scol- 
, maestro- y mayornan cu 
e bunita iniciativa aki. Ban 
haci Weganan Escolar un 
bes mas exitoso. 

Den afia 2023 


A.T.A. A INVERTI MAS DEN MERCADEO Y A WANTA 
SU GASTONAN OPERACIONAL MESCOS-1 


Aruba Tourism Authority 
ta conta cu dos fuente di 
entrada. Ta trata aki di 
e “Tourism Levy” cu ta 
paga ora keda den hotel y e 
“Travel Promotion Levy” cu 
ta paga ora cumpra pasashi. 
For di “Tourism Levy” a 
drenta 99.2 miyon florin y 
for di e “Travel Promotion 
Levy” a drenta 22.1 miyon 
florin pa hunto forma un 
entrada anual di 121.3 miyon 
florin. Debi na crecemento 
di e cantidad di bishitante, e 
entrada di Travel Promotion 
Levy a subi cu 2.7 miyon 
florin. Asina mes a resulta 
den menos entrada na afia 
2023 compara cu e aña 
prome, debi na un cambio 
den ley cu a drenta na vigor 
desde dia 1 di januari 2023. 


E tempo ey a subi e “Tourism 
Levy” di 9.5% pa 12.5%, 
pero gobierno a dicidi cu 
57% di e entrada ta bay pa 
ATA. y e resto ta bay pa 
caha di gobierno. Pues, de 
facto, A.T.A. su entrada 
a baha di 9.5% na 7.125% 
efectivamente. Aña pasa a 
cobra 174 miyon florin na 
“Tourism Levy”, di cual 99 
miyon florin a bay pa A.T.A. 
por cubri su gastonan di 
mercadeo y 75 miyon a bay 
pa Gobierno di Aruba. 


Entradanan di A.T.A. 
Den 
cu na aña 2022, A.T.A. a 
conta cu 123.8 miyon florin 
na entrada, 
pa aña 2023 a haya 121.3 
miyon florin, pues 2.5 
miyon menos. E gastonan 
di mercadeo a suma 76.1 


cifranan por nota 


mientras cu 


miyon florin, gastonan di 


operacion tabata 12.7 miyon, 
cu tabata mescos cu e afia 


prome. Despues di kita tur 
gasto, A.T.A. a resta 32.5 
miyon florin, cu ta bay bek 
na Gobierno di Aruba. 


Inversion den mercadeo 

Bou di gastonan di A.T.A., ta 
figura mercadeo/promocion 
y e gastonan di “destination 
services”. Na mercadeo a 
inverti 59.7 miyon florin y 
na “destination services” a 
inverti 14.7 miyon florin, pa 
alcansa un suma total di 74.4 
miyon florin. E gastonan di 
mercadeo di A.T.A. ta encera 
“Marketing y Promotions” 
den e mercadonan 
internacional, pero tambe 
pa cu inversionnan haci por 
hempel den actividadnan 
organisa pa Aruba 
Convention Bureau, y 
Airlift. . Bou di “destination 
services” ta inverti den 
Cruise y 
adicional, ta inverti parti di e 


eventonan y 


entrada den producto Aruba 
pa sigui mehora e destino 
Aruba. Como ultimo, ta 
aloca un parti di e entrada 
den e fondo di emergencia, 
cu ta rekeri segun e ley di 
A.T.A. Aña pasa a aloca 1.7 
miyon florin den e fondo di 
emergencia. 


A inverti 7 florin pa cada 
turista 

Pa cu inversion den 
mercadeo internacional, 
A.T.A. tur aña ta determina 
cuanto mester inverti pa 
logra haña un bishitante 
di Merca, Europa of Latino 
America. Den otro palabra, 
kico ta e “acquisition cost” 
pa logra haña un turista 
bini Aruba. Pa aña 2023 
A.T.A. a inverti 7 florin pa 
cada bishitante pa anochi, 
mientras cu e “average daily 


tourist spending” ta Afl. 532 
pa turista pa dia, cual ta un 
subida di 26% compara cu 


Tot 


2019. E strategia di A.T.A. ta [macro da 


Net result 


pa enfoca riba e turista cu ta 
gasta mas na Aruba. 


Inversion local 
Pa loke ta 
local 


inversionnan 
den e producto 
turistico (cual ta cai bou 
di “destination services”), 
proyectonan cu A.T.A. a 
sea lidera of contribui na 
afia 2023 na dje a inclui 
mountain bike trail, buoys 


den lama, proyecto di Baby 


re-inicio di e Bon Bini 
Festival, e Aruba Art Fair, 


introduccion di e “Tourism 


Security Patrol Aruba” y 
asina por sigui menciona 


Beach, Stimami Sterilisami, mas. Continua pag 6 

STATEN VAN ARUBA 


OPENBARE VERGADERING OP 13 MEI 2024 OM 
09:00 UUR V.M. IN DE VERGADERZAAL VAN DE STATEN VAN ARUBA 


TE BEHANDELEN ONDERWERP 


Agenda: 


Ontwerp-landsverordening van de Kiesverordening ter waarborging van de 
persoonlijke levenssfeer van kiezers en ter bevordering van een efficiënt 
verloop van verkiezingen. 


De Griffier, 


mr.drs. Herman Ch. J. Hek 

DEN E PROXIMO SIMANNAN SEGURO DI CAS LO 
TA CENTRAL NA ENNIA 


E seguro aki su obhetivo ta pa proteha bo cas contra dafio causa door di 
candela, awa, lamper, tormenta of otro circunstancia inespera 


“Na ENNIA nos ta duna 
cliente e escogencia for di 
diferente seguro di cas,” 
asina Samir Zambrano, 
Sales Manager di ENNIA 
Aruba a bisa. “Hopi hende, 
hopi opcion! Bo ta scoge, 
en realidad, pa e seguro cu 


DAMA CHAUFFEUR SIN 
RIJBEWIJS A MANIOBRA 
DAL PALO DI LUS DEN 
ZOUTMANSTRAAT 


Dialuna mainta a drenta informe di un accidente na Zoutmanstraat, 
mesora a dirigi un patruya na e sitio. Na yegada di e patruya a bin 
compronde cu un dama chauffeur sin rijbewijs a haci un mal maniobra 
y a bay dal un palo di lus. Afortunadamente ningun hende a resulta 


herida. 


A \ 
SEGURA BO CAS! .. - 


y ricibi un smoke detector Gratis. 


Basc 


miho ta pas pa bo.” 


ENNIA ta ofrece tres 
diferente seguro di cas. 
Prome cu tur cos bo tin 
e seguro “Homeowner 
Basic” cu ta ofrece un 
cobertura basta amplio 


a cambio di un premie 
atractivo. 


E seguro di cas Homeowner 
Flexibel di ENNIA ta duna 
e posibilidad di hinca bo 
mesun seguro di cas den 
otro y scoge for di varios 
opcion extra. 

P caba, bo por scoge pa e 
seguro Homeowner Ideal, 
perfecto pa esunnan cu 
ta desea di sigura nan 
propiedad cu e cobertura 
di mas amplio. 

Zambrano ta conseha cada 
doño di cas pa controla 
bon nan seguro di cas 
actual. “Den caso di daño 
na bo cas, e gastonan 
di reparacion por ta 
considerabel, e ta bisa. 
“Cu un seguro di cas bo 
ta haya compensacion pa e 
gastonan di reparacion aki, 
pa asina bo por disfruta 
di bo cas sin ningun 
preocupacion.” 


Sinembargo, den e proximo 
2 luna ENNIA ta ofrece 
ainda mas extra. Ora di 
cera un seguro di cas, bo 
ta haya un alarma contra 
candela completamente 


gratis. 


Pasobra preveni semper ta 
miho cu lamenta! 

Tambe, si bo ta scoge pa un 
seguro di cas di ENNIA, 
ENNIA mes ta yuda bo cu 
e traspaso for di bo seguro 


actual. 

Pa mas informacion please 
bishita noswebsite: https:// 
ennia.insure/. Aki bo por 
calcula directamente bo 
premie y pidi pa conseho 
gratis! Asina facil e ta. 

Den afia 2023 


A.T.A. A INVERTI MAS DEN MERCADEO Y A WANTA 
SU GASTONAN OPERACIONAL MESCOS -2 


Continuacion di pag 4. 

Gastonan operacional 

Ora cu na afia 2022 a inverti 12.8 miyon florin 
den gastonan di operacion, aña pasa a babe na 
12.7 miyon, pues casi igual. Esaki ta debi na un 
maneno estricto riba control di gasto. Mester tene 
cuenta cu A.T.A. tin oficina na Merca, na Colombia 
y na Hulanda. Un total di 30% di su trahadonan ta 
traha den exterior, na e tres oficinanan den cada 
continente. 


Afia record 

Aunke cu e entrada pa A.T.A. a baha compara cu 
e afia prome, por bisa cu pa pais Aruba tabata un 
bon afia. Cu e cambio di ley pa e “Tourism Levy”, 
Gobierno di Aruba a cobra 75 miyon directamente 
y despues 32.5 miyon for di loke a resta di A.T.A., 
pa un total di 107.5 miyon florin. Esey ta haci 


A.T.A. un di e contribuyente principal pa e caha di 
Gobierno di Aruba. 

Tocante Aruba Tourism Authority (A.T.A.) 

Desde 1 di januari 2011, Aruba Tourism Authority 
ta opera como un entidad ‘Sui Generis’ (SG), 
un organisacion independiente den e esfera 
publico. Aruba Tourism Authority ta fungi 
como ‘Destination Marketing and Management 
Organization (DMMO) y ta responsabel pa 
uni interes turistico entre socionan local y 
internacional. 

Si compara afia 2023 cu 2011 ora a lansa A.T.A. 
SG, por nota cu Tourism Receipts a subi cu 94%, 
e cantidad di turista cu ta yega Aruba a aumenta 
cu 43%, RevPAR a aumenta cu 82% mientras cu 
turismo crucero a crece cu 36%. Den cantidad 
absoluto, na afia 2011, Aruba tabata conta cu 
822 mil turista pa afia, mientras cu na 2023 a 


alcansa 1.2 miyon turista pa aña, via aeropuerto. 
E cifranan aki ta subraya e forza di e destino y 
demanda pa cu esaki desde cu a funda A.T.A. SG. 
E contribucion total di biahe y turismo na GDP di 
Aruba lo alcansa 74% pa afia 2023. 


A.T.A. ta pone hopi enfasis riba e e modelo di 
“High Value-Low Impact” cu ta para pa un balans 
entre aumenta e balor economico di e bishitante, 
posiciona Aruba como un pais desea y sostenibel 
y posiciona Aruba como lider den desaroyo como 
un destinacion. 


Cu meta pa sigui mantene esfuersonan den linea 
segun e balans menciona y logra aumenta entrada 
pa medio di calidad di turismo en bes di e volumen 
cu nos destinacion ta ricibi. Capacidad di carga ta 
sigui ricibi atencion di parti di A.T.A. 


MINISTER MADURO DI FINANSA A REUNI CU E 
COMPANIANAN DI RATING CU TA EVALUA ARUBA SU 
CREDIBILDAD FINANCIERO 


Durante e bishita reciente 


nan ta positivo riba e 
recuperacion financiero y 
economico di Aruba. S&P 
tambe a premira cu dentro 
di poco nan por hisa e 
rating di Aruba pa refleha 
e esfuersonan cu a wordo 
haci pa sigura e stabilidad 
financiero di Aruba. 


di Minister Maduro di 
Finansa na IMF Spring 
Meetings na Washington 
DC, e mandatario a reuni 


cu e companianan di 
rating cu ta evalua Aruba 
su credibilidad financiero 
pa e mundo financiero. 
Ta trata di reunionnan cu 


Fitch Ratings, Standard 
and Poor's, Moody's y 
KBRA. 

Fitch Ratings 


Arubatinunrelacion dicasi 
25 aña cu e compania Fitch 


Ratings. Na maart ultimo 
nan a saca nan raport di 
evaluacion di Aruba den 
cual nan ta indica di ta 
positivo pa asina dentro 
di poco por hisa e rating 
di Aruba despues cu esaki 
a keda reduci durante e 
pandemia. 


Standard and Poor's 

Cu Standard and Poor's 
(S&P) tambe Aruba tin un 
relacion di mas di 20 aña 
y nan tambe recientemente 
a publica nan evaluacion 
di Aruba den cual 


Moody's 

E afia aki Aruba a cuminsa 
traha cu Moody's como 
e di tres compania di 
rating pa duna un opinion 
riba e estado financiero 
y economico di Aruba. 
Algun luna pasa Moody's 
tabata na Aruba pa reuni 
cu tur instancia y persona 
necesario pa haya tur 
informacion relevante pa 
nan por haya un bon bista 
di Aruba. Na Washington 
Minister Maduro y su ekipo 
financiero, a brinda algun 


detaye pa asina trece mas 
claridad pa ehecutivonan 
di Moody's por conclui e 
evaluacion. 


Den e prome dianan di mei 
por spera e resultado di e 
evaluacion di Moody's. 


KBRA 

Minister Maduro y su 
ekipo a reuni tambe cu e 
compania di rating KBRA 
cu ta un compania cu te 
ainda no ta evalua Aruba. 
KBRA ta traha pa un 
compania priva grandi na 


Aruba y den cuadro di e 
trabounan eynan ta mira 
tambe di cerca e trabounan 
cu Gobierno di Aruba ta 
haci pa sigura e stabilidad 
financiero di e Pais den 
cual e compania grandi aki 
ta opera. 


Mester bisa cu KBRA 
tambe ta hopi positivo 
riba e manera cu Aruba 
a recupera despues di e 
pandemia y e bon sefial cu 
esey ta duna na e mundo 
di inversionista local y 
internacional. 

Minister Dangui Oduber 


DEPARTAMENTO DI SALUD PUBLICO A ATENDE 
WORKSHOP INTENSIVO NA PAHO WASHINGTON DC 
PRESENTANDO DATONAN DI ENCUESTA STEPS 2023 


— Minister di Turismo 
y Salud Publico 
orguyosamente ta 
informa cu di 15 te cu 19 
di april, profesionalnan 
di Departamento di Salud 
Publico Aruba (seccionnan 
epidemiologia, maneho 
den salud y promocion 
di salud) a atende un 
workshop di Pan American 
Health Organization 
(PAHO) na Washington 
DC. 


Na e workshop, e 
profesionalnan di DVG 
a duna presentacion di e 
resultadonan di e encuesta 
STEPS 2023; y tambe a 
presenta tur programa 
y intervencion den 
prevencion di malesanan 
cronico cu actualmente ta 


wordo realisa pa diferente 
organizacion na Aruba. 


PAHO akedaimpresiona cu 
e maneho di Salud Publico 
na Aruba y con motiva y 
enfoca ta traha hunto cu su 
colaboradonan pa preveni, 
educa y promociona salud 
den diferente nivel. PAHO 
a ofrece diferente sesion 
na unda expertonan den 
diferente area, p.e. tabaco, 
a presenta estudionan haci 
den nos region, caminda 
tin programanan cu 
potencial pa explora na 
Aruba. 


Departamento di Salud 
Publico tin e tarea awo pa 
finalisa e reporte y analisis 
di e data di e encuesta di 
STEPS 2023 haci conhunto 


cu PAHO y CBS Aruba, pa 
un presentacion oficial di e 
resultado cu ta bai wordo 
haci na Aruba awo den 
luna di mei. 


STEPS 2023 tawata un 
investigacion nacional 
riba factornan di riesgo 
pa cu desaroyo di malesa 
cronico no transmisibel 
bou di e populacion di 
Aruba. A colecta datonan 
di informacion general 
y factornan di riesgo 
pa asina por actualisa 
maneho, programanan di 
salud y intervencion. Algun 
dato cu sigur a impacta 
ta e resultado di cifra pa 
loke ta referi obesidad, 
cual ta representa un reto 
significativo pa salud y 
bienestar di Aruba su 
poblacion. 


Departamento di Salud 
Publico lo ta trahando 
duro den e ultimo fase di 
e reporte di STEPS 2023. 
Segun Minister Oduber, 
cu e conocemento adkiri 
lo por yuda pa asina 
organisacionnan encarga 
cu maneho di salud publico 
por ricibi un bista actual di 
e salud di nos población, 
pero tambe conoce e 
factornan di riesgo pa cu 
salud di nos hendenan. 
Asinta tur hunto 
implementa strategianan 
comprensivo cu ta trata e 
causanan fundamental di 
obesidad y ta duna poder 
na individuonan pa tuma 
decisionnan pa un bida 
mas saludabel. 


9-mel 


Banana, green salad 


aroz-Funchi-batata machika 


Aroz-Batata hasa-Broccoli 


Aroz- Salada macaroni 

MINISTER ENDY CROES TA DESEA E EKIPO DI 
SOFTBALL HAPPY BROTHERS HOPI EXITO DEN COPA 
TEN 


Recientemente, Minister di Enseñansa y 
Deporte Endy Croes a acudi na e veld di Sabana 
Grandi den e curason di Santa Cruz, unda cu 
e ekipo di softball Happy Brothers di Sr. Poy 
Flanegin tabatin bendemento di BBQ. E meta 
di esaki tabata pa recauda fondo pa por biaha 
den e luna di mei pa participa den Copa ABC 


ABC NA SINT MAAR 


cu lo tuma luga e aña aki na 
Sint Maarten. Mirando cu e ticketnan di biahe 
pa Sint Maarten a bira hopi costoso, e ekipo di 
Happy Brothers a cuminsa prepara di basta 
tempo caba pa por representa Aruba den Copa 
ABC. 


Minister Endy Croes a pasa duna su aporte na 
nos atletanan local. Finalmente, e mandatario 
di Deporte ta desea e hoben atletanan di Happy 
Brothers hopi exito durante e competencia di 
Copa ABC na Sint Maarten e siman aki. Cu 
deseo, disciplina, dedicacion y determinacion 
ta logra. 


Prome Minister Evelyn Wever-Croes: 


NOMINACION PA CONDECORACION REAL A CUMINSA 


DIA 6 DI MEI 2024 


Mi ta spera cu e reconocemento valioso aki ta un inspiracion pa comunidad en general pa 
tambe haci trabounan boluntario aki na Aruba 


Decoratie Comissie Aruba ta 


Dialuna mainta, durante 
conferencia di prensa, Prome 
Minister Evelyn Wever-Croes 


a anuncia cu e oportunidad 
pa nominacion di un persona 
pa Condecoracion Real 2025, 
a cuminsa dia 6 di Mei 2024. 
Manera ta conoci, e afia aki, riba 
Dia di Rey, Gobierno a organisa un 
bunita evenemento na unda cu 18 
persona cu a destaca riba diferente 
tereno, a ricibi un reconocimento 
di Rey Willem Alexander for di 
man di Gobernador. 

Prome Minister a splica cu pa un 
ciudadano bin na remarke pa un 
reconocemento asina, lo mester 
adheri na cierto rekisitonan. 
E accento ta en particular 
riba prestacionnan pa y den 
comunidad. 


Tin dos categoria; E prome ta 


cu e persona mester ta eherce 
trabou boluntario, sin pago pa 
un periodo di mas of menos 15 
afia, y e di dos ta cu e persona 
mester a haci prestacionnan 
hopi particular den nan funcion 
actual. E prestacionnan den tur 
dos categoria mester ta di un 
nivel hopi halto, surpasando loke 
normalmente ta wordo spera di 
su trabou y mester tin un balor 
excepcional p'e desaroyo di Aruba. 
Pa entrega un proposicion e 
persona lo mester yena dos 
formulario. E  formularionann 
aki ta disponibel pa comunidad 
henter na Bestuurskantoor na 
playa y San Nicolas, tur MFA, y 
online riba e website di Gobierno. 
E formulario mester wordo yena 
detayadamente y firma door di e 
persona y/of instancia cu ta haci e 
proposicion. 


enfatisa cu e otorgamento di e 
condecoracion mester keda un 
sorpresa pa e persona. No por 
avisa e persona cu ta bay propone, 
y e no por ta parti di e proceso 
tampoco. E ultimo dia pa entrega 
e proposicion ta dia 31 di Juli, 
2024 pa 4 pm na Bestuurskantoor 
na Playa. Unabes e proposicion 
wordo entrega e lo wordo repasa 
pa e comision di Aruba pa wak 
si a cumpli cu tur rekesito, pa 
despues wordo manda pa Hulanda 
pa eynan nan tuma e decision 
defintivo. Tur proposicion entrega 
despues di e fecha aki, lo no wordo 
trata. 

Prome Minister ta pidi comunidad 
completo pa duna honor na 
esnan cu merece. Na Aruba tin 
hopi hende cu ta haci trabounan 
boluntario, y hopi ta esnan cu no ta 


propaganda loke nan ta haci. Pero 
e ta na su luga pa duna honor na e 
esfuerso grandi cu e persona y/of e 
organisacion ta haci. "Mi ta spera 
cu e reconocemento valioso aki, ta 
un inspiracion pa comunidad en 
general pa tambe haci trabounan 
boluntario aki na Aruba. Si abo ta 
un persona cu conoce un persona 
cu merece un Condecoración 
Real, entrega e proposicion pa 
asina e persona aki por haya su 
reconocemento mereci", Prome 
Minister a expresa. 

CENTRALE BANK VAN ARUBA 


Resultado pa e di segundo mita di 
2023 


Consumidornan tabata menos 
pesimista den e di segundo mita 
di 2023, mirando cu e indice di 
confiansa di consumidor a subi cu 
1,5 punto di indice te na 94,1 den e 
di tercer trimester y cu 0,9 punto 
di indice te na 95,0 den e di cuater 
trimester di 2023 (Grafiek 1) . 


Den e di segundo mita di 
2023, consumidornan tabata 
principalmente preocupa cu 
(i) e situacion di negoshinan y 
di economia lo deteriora (Q3- 
2023: 48 porciento, Q4-2023: 41 
porciento), (ii) posicion financiero 
di gobierno lo empeora (Q3- 
2023: 37 porciento, Q4-2023: 35 
porciento), y (iii) pa haña un trabou 
nobo ta mas dificil (Q3-2023: 36 
porciento, Q4-2023: 34 porciento). 
Ademas, e respondentenan a 
anticipa cu e situacion financiero 
di hogar lo empeora den e di 
tres trimester (Q3-2023: 31 
porciento), compara cu e cuater 
trimester (Q4-2023: 20 porciento). 
Aproximadamente 90 porciento di 
tur respondente a señala cu nan ta 
premira cu prijsnan lo ta mas halto 
den e proximo 6 lunanan, casi 
mesun porcentahe cu den e di tres 
trimester (Q3-2023: 91 porciento). 


E indice di e situacion actual a subi 
den e di segundo mita di 2023, e.o., 


CONSUMIDORNAN MENOS PESIMISTA DEN E DI SEGUNDO 
MITA DI 2023: TA SIGUI TA UN PREOCUPACION GRANDI 


cu 0,7 punto di indice te na 93,4 y 
cu 2,1 punto di indice te na 95,5 
den e di tercer y cuater trimester di 
2023, respectivamente. Ademas, e 
indice di expectativa a crese cu 1,5 
punto di indice te na 94,5 y cu 1,1 
punto di indice te na 95,6 den e di 
tercer y cuater trimester di 2023, 
repectivamente. 


E cantidad di respondente cu a 
raporta cu haci un prestamo no 
tabata adecua, a aumenta cu 
10 punto di porcentahe te na 63 
porciento den e di cuater trimester 
di 2023 (Q3-2023: 53 porciento). 
Pa locual ta baymento cu vakantie, 
48 porciento di respondente (Q3- 
2023: 37 porciento) a sefiala cu 
no tabata conveniente, mientras 
cu 46 porciento di respondente 
(Q3-2023: 36 porciento) a indica 
cu compra di aparatonan grandi 
electronico no tabata oportuno. 
Ademas, e respondentenan 
indicando cu tuma un hipoteca y 
compra di un auto no ta adecua, a 
subi na 59 porciento (Q3-2023: 53 
porciento)y56 porciento (Q3-2023: 
52 porciento), respectivamente, 
den e di cuater trimester di 2023. 
Consecuentemente, e indice di 
habito di consumidor a subi cu 2,6 
punto di índice te na 95,2 den e di 
tercer trimester di 2023 y despues 
a baha cu 0,3 punto di indice te na 
94,9 den e di cuater trimester di 
2023. 


Grafiek 1: Indice di Confiansa di 
Consumidor 


Fuente: Banco Central di Aruba 


Informacion adicional riba 
e encuesta di confiansa di 
consumidor ta disponibel riba 
website di CBA (https://www. 
cbaruba.org/). 


Banco Central di Aruba 
2 mei 2024 


Tocante Banco Central di Aruba 

E proposito principal di Banco 
Central di Aruba (BCA) ta pa 
contribui na stabilidad financiero 
y e prosperidad economico di 
comunidad di Aruba. BCA ta 


CAMBIA PERSPECTIVA 
TOCANTE OBESIDAD: 


SA BO NUMBER Y MIDI 
BO PESO 


logra esaki door di implementa un 
maneho monetario efectivo dirigi 
na mantene stabilidad di balor 
fiho di e florin contra e dollar 
Mericano, promove e solides y 
integridad di e sistema financiero 
y formenta un sistema di pago 
eficiente y confiabel. 


Banda di su tareanan principal, 
BCA ta encarga cu emision di 
biyete di florin y moneda di 
florin y ta e bankero di gobierno 
di Aruba. Ademas, e ta regula e 
transaccionnan di pago cu exterior 
y ta administra e divisanan di 
Aruba y ta vigila e uzo di esaki. 
Pa mas informacion riba Banco 
Central di Aruba, por bishita nos 
website www.cbaruba.org 

Gran acogida pa 
Labor Day Bash di 
Gerlien Croes 


Diaranson 1 di mei ultimo 
parlamentario sra. mr. 
Gerlien Croes cu sosten 
di su team di voluntario 
a organisa un evento de- 
portivo yama Labor Day 
Bash. Na sede di Aruba 
Juniors na Oranjestad a 
tene un torneo Knock Out 
di Softball, como tambe 
un Torneo di domino com- 
paña pa un gran ambiente 
familiar cu a transcuri for 
di mainta te despues cu 
solo a baha. 

A conta cu nada menos 
cu dies ekipo di softball. 
Despues cu tur a hunga y 
pasa bon, team nan Sting- 


ers, Black Out, Taxi-Boys, 
Yoyo Power y Quisqueya 
a resulta e gran vence- 
dornan di e partidonan di 
softball. Pa loke ta trata 
domino, tabatin cuater 
ekipo di cual e final a re- 
sulta na fabor di Team 
Snor cu e score di 21-10 
contra team Bou Palo, 
mientras cu Pariba Leg- 
ends a gana Seroe Blanco 
21-14. Fuera di e bon par- 
tidonan di softball y domi- 
no, tambe a disfruta di un 
wega di kickball di damas 
na final di evento. 

Banda di tur e emocion 
di e weganan riba veld, e 


dia a sirbi tambe pa ami- 
go y conoci bini hunto, 
fomentando asina may- 
or contacto social. Bar y 
cushina a haya hopi elogio 
y tur cos a caba na fin di 
dia, mientras cu tambe 
tabatin chens di dal poco 
paso riba pista danki na e 
animacion musical di Mel- 
low Band. 

Pa e politico hoben tabata 
un placer di por a comber- 
sa cu tur presente. Tabata 
un bon oportunidad tam- 
be pa scucha di e preocu- 
pacionnan den comunidad 
e intercambia idea. Ger- 
lien ta masha gradici y sat- 


W. nn. 
AAA AA VAN" 


| A 


isfecho cu e apoyo ricibi. 
Croes: “Un danki di cu- 
rason na tur ekipo cu a 
participa, na tur miembro 
y boluntario di e comision 
organisado, na tur bishi- 
tante y na tur cu a haci e 
evento posibel. Boso tur a 
aporta pa haci nos evento 
di Labor Day Bash un exi- 
to grandi!” 

Gerlien Croes actualmente 
ta miembro independiente 


gun 


di parlamento, mama di 
dos yiu homber activo 
den deporte di baseball y 
futbol y sostenedor fervi- 
ente di actividadnan cu ta 
contribui na bin bek cu e 
union social cu Aruba ta- 
bata conoce. Pa haya sa 
mas di e proximo paso- 
nan di Gerlien den tereno 
profesional y social, keda 
atento na su profiel di 
Facebook y instragram. 

Chauffeur sin rijbewijs bahando 
for di Riu Palace su dilanti auto a 
slip bay dal y kibra wiel di auto 


Diasabra mainta tempran 
a drenta informe di un ac- 
cidente na Rio Palace. Me- 
sora a dirigi un patruya na 
e sitio. Na yegada di e pa- 
truya a bin compronde cu 
un chauffeur sin rijbewijs 
den un Mitsubishi Attrage 
shinishi lo a slip na e ba- 
hada dal den e trottoir y a 
causa un daño. Afortun- 
adamente ningun persona 


a resulta herida. Polis a 
tuma datos di e accidente 
aki. Polis a duna e hoben 


un boet pa core auto sin 
rijbewijs y ocasiona un ac- 
cidente. 


Chauffeur di un van no a 
regula su velocidad ni a mantene 
distancia a bay dal tras di un otro 

van su dilanti 


Dialuna mainta a drenta 
informe di un accidente 
riba E. J. "Watty" Vos 
blvd.pabao di e brug na 
Ponton, mesora a dirigi 
un patruya na e sitio. Na 
yegada di e patruya a bin 
compronde cu aki ta trata 
di un accidente unda cu e 
chauffeur di un Van Hyun- 
dai H1 bayendo pabao no 
a regula su velocidad ni 
mantene distancia a bay 


dal tras di un otro van cu tabata su dilanti. Afortun- 


Polis y ambulans a bay J.G. Emanstraat pa un 
dama cu a bira hopi malo y tabata blo saca 


Dialuna madruga a drenta 
informe di cu tin un dama 
cu lo a bira hopi malo na 
J.G. Emanstraat, mesora 
a dirigi tanto polis como 
ambulans na e sitio. 


Na yegada di e patruya en- 
berdad a encontra e dama 
sacando y a bira hopi malo. 


Na yegada di e ambulans 
nan a atende e dama y a 
transporte pa hospital. 


adamente ningun hende a resulta herida. 


e < 


OLIVE TREE'S 
PRE-PAID 
FUNERAL PLAN 


PAY AS YOU CAN 
WET A A ao | 


Piedraplat ® 582 0000 
Sanicolaas @ 584 8888 | 5820000 
1:00pm 


Habri dialuna pa diabierne | 8:00am 


Olive Tree Social Department © (+297) 743 7411 
www.olivetreefuneralhome.com 


PAG. 12 


SLO 


Accidente na Tanki Flip 
auto a bay bira net ora 
cu otro ta pas'e y a dal'e 
bire 180 grado 


Dialuna mainta a drenta 
informe di un accidente 
na Tanki Flip, mesora 
a dirigi un patruya na 
e sitio. na yegada di e 
patruya a bin compro- 
nde cu aki ta trata di 
un accidente unda cu 
un dama chauffeur di 

NO A CAS 
e Nissan March bay- 
endo nort a bay bira na 
man robes banda di La 
Oficina net ora cu un 
Hyundai Accent ta bay 
pas'e ela dal e na e skina 


patras banda robes y a 
bir'e 180 grado. E dama 
chauffeur tabata keha di 
dolor na su brasa pero 
no tabata desea asisten- 
cia di ambulans. 


Parlamentario independiente mr. Gerlien Croes: 


Entre pleito y punta dede riba otro, 
Aruba mester di algo diferente 


Den su forma caracter- 
istico, cla y raspa, parla- 
mentario independiente 
mr. Gerlien Croes a trece 
punto valido e importante 
dilanti durante su diserta- 
cion. Esaki a sosode du- 
rante un reunion publico 
den cual Minister di Labor 
e Integracion, Glenbert 
Croes a bin pa contesta 
pregunta, cu na luga di 
ofrece un solucion, a sigui 
patronchi di politica anti- 
cua, sin un vision cla pa e 
futuro di nos pais. 

Tras di otro sesion mara- 
tonico den Parlamento, 
mester a constata cu ta 
keda tira responsabilidad 
di un banda di sala pa 
otro, mientras pueblo ta 
warda riba solucionan pa 
futuro. Gerlien Croes a 
señala cu Minister Croes 
tin tres aña cu e cartera 
di admision e integracion, 
pero a pesar di estudio, 
handboek y landspakket, 
e situacion ta mescos. Y 
mescos por bisa di e min- 
ister anterior. 

Ainda tin miles di peti- 
cion pega y e manera con 


DIMAS ta funciona no ta 
optimal. 

Ta bira mas preocupante 
ora ta realisa kico ta spera 
nos den e futuro cercano, 
segun e parlamentario 
independiente. Pareu cu 
AHATA y AFBA ta papia 
di e deficit den forsa lab- 
oral, cifra di SVB y AZV ta 
indica cu 34.683 persona 
ta proyecta pa ta pension- 
ado na 2030. Di otro ban- 
da, ta spera 1.900 camber 
nobo di hotel entre 2024 y 
2025. 

Nos tin 40 aña ta maneha 
e pais den un circulo vi- 
cioso di maneho ad hoc 
cu ta crea problema du- 
rante gobernacion, pa 
laga e problema atras pa e 
proximo gabinete y den un 
proximo periodo di cam- 
paña priminti cu ta bay so- 
luciona e mesun problema 
cu a laga atras pa otro. Y 
ainda nos no ta siña di 
pone atencion na cifra y 
data pa tuma e miho stap 
pa nos pais. 

Gerlien Croes: “Paso esun 
cu a bisa na 2017 cu e ta 
bin soluciona locual cu 


mester y otro a laga atras, 
tampoco a solucione ai- 
nda. Mas aun, ta hinca nos 
den mas problema si nos 
mira kico ta spera nos. 

Si nos no realisa cu ta yega 
momento cu Aruba mester 
optimalisa y stop di sugar 
coat e situacion, nos tin cu 
bay wanta duro pa e futu- 
ro di e pais aki.” 

P'esey Parlamentario 
Croes ta urgi su colega- 
nan pa stop di culpa otro 
y cuminsa papia di kico 
ta bay haci. Con ta bai 
maneha immigracion pa 
cu e forsa laboral? Y con 
ta bay acomoda tur hende 
den e sistema di salud, 
enseñansa, etc.? P'aworaki 
e realidad tristo ta cu Aru- 
ba ta mesun caminda; mey 
mey di pleito entre par- 
tidonan, mientras Aruba 
mester di algo diferente. 
Na luga Minister bin par- 
lamento pa contesta pre- 
gunta y defende su mane- 
ho, mester a presenta un 
plan di con ta bay atende 
cu e necesidad di mas 
trahado cu ya ta batiendo 
na nos porta. Sra. Croes 


a cuestiona e minister 
tambe riba motibo pakico 
ainda no por a bin cu un 
solucion pa e impasse en- 
tre EPI y Hospital pa cual 
graduado no por haya tra- 
bou. 

“Esey ta pasa ora bo ta ca- 
rece di empatia y amor pa 
e pais aki, bo no ta worry. 
Bo ta sinta eynan warda e 


dia bo completa bo 8 aña 
pa haya pensioen, anto 
e resto esun cu ta bin mi 
tras por wel di wak con 
ta atende cu e retonan cu 
ami a laga atras. Esey ta 
loke a pasa pa añas y esey 
tabata bisto awe mainta 
atrobe,’asina e parlamen- 
tario a remarca den su dis- 
ertacion. 


TA BUSCA PARTIDORA DI 


CORANT PA AREA DI 


Simon Antonio - Pos Chikito 
Brazil - Sanicolas 
Horario: 7.30 pm 


Contact: 585-9500 
E-mail: solodipueblo@gmail.com 


DIARAZON 8 MEI 2024 


SLO 


PAG. 13 


MINISTER ENDY CROES A ACUDI 
NA E PROYECTO DI BAN CAYA DEN 
E CURASON DI SAN NICOLAS 


ORANJESTAD: Den e 
luna di april, e proyecto 
di Ban Caya a tuma luga 
den e bario di San Nico- 
las, den henter e area di 
Joe Laveist Sport Park. 
Riba Dia di Rey, Minister 
di Ensefiansa y Deporte 
Endy Croes tabata presen- 
te y a comparti un tempo 
ameno cu e habitantenan 
di San Nicolas. E proyec- 
to aki organisa pa CEDE 
Aruba, IBiSa y Gobierno 
di Aruba tin e meta di re- 
activa e barionan, unda e 
habitantenan por pasa un 
dia cu nan sernan keri y 
conoce mas di nan bario. 
Tabatin diferente activi- 
dad deportivo, wega di 
baseball di mucha den Joe 
Laveist Sport Park, bus di 
salud, skina di wega pa 
mucha, competencia di 
hotwheels y presentacion 
di teatro, baile y canto. 

E banda musical Groove 
Masters y cantante 
Ataniro a deleita tur pre- 
sente cu nan tremendo 
repertorio. E habitan- 


tenan di e bario di San 
Nicolas por a comparti cu 
otro y pasa un rato placen- 
tero. Minister Endy Croes 


ta gradici CEDE Aruba, 
IBiSa y Gobierno di Aruba 
cu ta organisa e proyecto 
bunita aki. 


Celebra dia Di Mama 
cu desayuno of dinner 
na Laguna 


The Hilton Aruba Carib- 
bean Resort & Casino re- 
cientemente a introduci 
henter e Laguna comple- 
tamente renoba cu asiento 
comfortabel ambos paden 
y pafo. E restaurant ta sirbi 
desayuno diario y dinner 
na guest di resort como 
tambe localnan na 25% di 
descuento. 


Na honor di e celebracion 
di Dia di Mama, famia y 
amistadnan por disfruta 
di un tempo ameno cu otro 
durante un desayuno cu ta 


rek bay te cu merdia pa e 
dia special aki. Disfruta 
di ful e menu ala carte of 
di e buffet di fruta fresco, 
yogurt, omelets y webo 
pa order, warm bites, pan 
fresco y juice natural, cof- 
fee y te hunto cu un varie- 
dad grandi di cos dushi. E 
restaurant su menu nobo 
ala carte ta inclui platonan 
popular manera Super 
BLT Croissant, Tropical 
Acai Bowl, Old Bay Cakes 
y Arepa Reina Pepiada. Un 
menu cu tin wake-up cock- 
tails y smoothie fresco na 


bo gusto, cual ta afiadi un 
toke unico na e comienso 
di e dia. 


Pa famia y amistadnan cu 
ta desea di celebra e hende 
muhe di mas importante 
den nan bida durante din- 
ner, e resort su brigada 
culinario a prepara un a 
la carte festivo special pa 
dinner cu un escogencia di 
tres aperitivo, tres entrada 
y un postre inolvidabel. 


Dinner ta cuminsa cu un 
Amuse Bouche, Crispy 
Herb Bread, hunto cu hon- 
ey-pomegranate tuna sal- 
ad. Algun aperitivo delicio- 
so ta inclui tambe Grilled 
Shrimp Salad, Escargot 
y Brioche Skewer, of Pal- 
mito Ceviche. E specialnan 
riba e entradanan ta inclui 


Honey Soy 
Glazed Sea- 
bass, Brown 
Sugar TOfu 
y Quinoa 
Salad, of 
Herb Crust- 
ed Rack 
of Lamb. 
Pa postre, 
e Decon- 
structed 
Black For- 
rest Cake 
cu crema, 
cheries y chocolate-shav- 
ings cual ta haci un final 
sensacional sumamente 
delicioso na un bon anochi, 
un manera hopi bunita pa 
mustra aprecio pa mama. 


Laguna ta habri pa Dia 
di Mama riba 12 di Mei 
pa desayuno entre yor di 


mainta pa 12°or di merdia 
y pa dinner cumisando for 
di 5:30pm te cu 10:30pm. 
No ta rekeri reservacion, 
pero pa gruponan mas di 
6 persona ta preferibel pa 
haci un reservacion prome 
cu bin. Por tuma contacto 
libremente cu Laguna riba 
+297 526 6612 pa mas in- 
formacion. 

8 di Mei 2024 


Feliz y productivo diaran- 
son. Solo di Pueblo ta pre- 
senta bo horoscop pa dia 8 
di mei, 2024. 


Aries 

Bo tin e tendencia di cay 
den e monotonia senti- 
mental. Bo economia no 
ta permiti bo realisa hopi 
gasto. Jupiter, planeta 
protector, lo yuda bo den 
bo trabao. Stop di kere cu 
bo t'asina fuerte y descan- 
sa mas. Number di suerte: 
76, 78, 9. 


Tauro 

Lo tin combersacion largo 
cu bon amigo. E exceso di 
gasto lo afecta bo econo- 
mia. Bo ideanan pa obtene 
mas rendimento ta hopi 
bon. Sin mas tardamento, 
haci un chekeo. Number 
di suerte: 32, 96, 5. 


Geminis 
Tin tension cu bo pareha, 
pero nan ta momentaneo. 


Economicamente no tuma 
decision precipita. Purba 
ta mas disciplina den bo 
trabao. Percura descansa 
y cuida mas bo alimenta- 
cion. Number: 16, 56, 3. 


Cancer 

Bo ta haya falta di un hen- 
de cu ta nifica hopi pa bo. 
Lo bo mester gasta parti 
di e placa cu b'a spaar. 
No permiti p'e trabaonan 
acumula. Ora bo cuminsa 
cu un biahe, hiba e reme- 
dinan basico. Number di 
suerte: 79, 23, 3. 


Leo 

Situacion bastante emo- 
cionante den lo sentimen- 
tal. Tramite burocratico lo 
retrasa e cobramento di 
un placa. Percura pa bo no 
compromete mas di loke 
bo por na bo trabao. Bo 
garganta lo ta sensibel n'e 
cambionan climatologico. 
Number di suerte: 49, 35, 
6. 


Virgo 

Ricibi amor lo ta hopi bon, 
peor tambe mester dun'e. 
Ricibi inesperadamente 
un importante cantidad 
di placa. Bo expectativa- 
nan profesional lo wor- 
do cumpli. E preocupa- 
cionnan lo haci bo kere 
cu bo ta malo. Number di 
suerte: 22, 13, 6. 


Libra 

Busca e manera di pasa 
mas tempo hunto cu bo 
pareha. No laga bo instin- 
tonan consumista domina 
bo. Maneha bo asuntonan 
laboral cu tacto. E base di 
un bon salud ta den u ru- 
tina diario sano. 


Scorpio 

E cuestionnan amoroso no 
ta relevante awe. Porfin bo 
por reforma bo cas cu e en- 
tradanan nobo ey. Adapta 
n'e airenan di renobacion 
di bo empresa. E wesonan 


Turista a hay'e den gasto pa un otro auto 
cu a pasa dal su auto di huur staciona den 
parkinglot di supermercado 


Dialuna merdia a drenta 
informe di un accidente 
den parkinglot di un su- 
permercado na Cumana, 
mesora a dirigi un pa- 
truya na e sitio. Na yegada 
di e patruya a bin compro- 
nde cu aki ta trata di cu 
un turista a bay cu auto 
di huur para esaki den e 
parkinglot pa haci compra 
na e supermercado pero 
na su regreso a nota cu un 
auto blanco a pasa dal e 
bumper di e auto di huur 
y sigi core bay. Awor e tur- 
ista aki tin un gasto pa bay 
cubri. Polis a tuma datos y 
a keda di busca e video di 
e camara di seguridad di 


e lugar pa asina bay busca 


esun responsable. 


por resenti si haci di mas 
cu deporte. Number di 
suerte: 89, 96, 4. 


Sagitario 

Esunnan cu ta rond di bo 
lo purba di haci bo feliz. 
Finansa ta bay bon, dedi- 
ca na cumpra, bende of in- 
verti. Trabao pisa y laaf, ta 
algo transitorio. Vigila bo 
salud, ya cu bo por haya 
bo algo altera. Number di 
suerte: 41, 23, 8. 


Capricornio 

Move cu diplomacia riba 
tereno sentimental. E gas- 
tonan extra no lo bay pone 
bo economia na peliger. 
Bo poder di concentra- 
cion lo aumenta. Hero t 
anecesario p'e organismo, 
vigil'e. Number di suerte: 

12, 25, 5. 


Acuario 

Semper bo ta discuti p'e 
mesun cos cu bo pareha, 
solucion'e. Limitacion eco- 
nomico ta na caminda. Bo 
ta disfruta di gran flexibil- 
idad mental y capacidad di 
trabao. E garganta lo ta bo 
punto debil, no tuma be- 
bida mucho friu. Number 
di suerte: 51, 26, 6. 


Piscis 

Bo poder di seduccion lo 
aumenta, scoge bon. Kisas 
lo bo caba cu tur bo en- 
trada, pero lo bo repone. 
Tuma curashi prome cu 
bo papia cu bo hefenan. 
Molester di stoma pasa- 
hero lo aparece. Number 
di suerte: 59, 84, 3. 

CU G R [I N DI NG MACH È N E Laga tur loke ta spera mi ta bunita 


Laga tur locual cu mi encontra na caminda ta bunita 


D [I E ATE R l A L A D R 0) N N A N Laga tur locual cu mi laga atras keda bunita y 


Laga esakinan termina den tur buniteza. 


A CO RTA ll A N D L E D j Cu inmenso dolor na o anuncia fayecimento 
di nos ser stima: 
CONTAINER PA HORTA NA 
DELI CARIBBEAN Ee Maduro 


*11-12-1927 - 127-04-2024 


Vda. di Tyberth Linsay cu a wordo entera cu honor 
Militar na Arlington USA. 


Ex empleada di Telefoondienst +/- 1947 de 
Ex empleada di Openbare Bibliotheek na Wilhelmin-{! 
astraat 1958-1960 

Ex empleada di Bestuurskantoor voormalige archief & 
registratie nu bureau BID +/- 1961-1974 

Ex empleada di Instituut Coudewater gemeente Rosmalen 
Ex empleada di Arbeidsbureau Veghel Ned. 

Ex empleada Mgr. Zwijssencollege Veghel Ned. 

Ex empleada W.V.E.O Veghel Ned. 

Na nomber di su yiunan: 

Hermine Linsay 

John Linsay y famia na Hulanda 

Nieta y nieto: Jessica Linsay y George Linsay 
Sobrina(o)nan: Rosa Wever y famia / Louisa Wever 


Francis Wever y famia 
Omar Maduro n, p 
Nectali Maduro 


Margarita Maduro 
Sobrina stima: Carmen M 
Sobre sobrina(o)nan: l 
Aimeé Robert y Jay Lovell yiu Zenny-Ann Henriquez 

Ismay Robert y yiu Zayden Briesen k 

Joel Geerman y Miloushka Trimon y yiu Kaëly Geerman 

Richnelda y Joathan Kock Vries y yiunan Jahziënne Kock y Jahlainey 
Kock 

Jaylene Vries y Marshall Petronilia y yiu Xaithyël Petronilia 

Manera su nieto: Ramsey y Giselle Acosta y famia 

Aldwin Acosta y famia 


an 


Zuster Jacoba Dirksz-Krozendijk y famia 


Comper y comer: Edgard Boekhoudt y Louisa Hart y famia 
Fabio y Editha Croes-Maduro y famia 

Iha: Judith Croes 

Franklin Krosendijk 


Ayudante di cas: Ana Antonia Del Rosario Gomez 

Marietje Pestano de Agrela y Freddy Rosina 

Fabiola y Chis 

Prima(o)nan: Ros y casa Vis-Croes y famia 

Betty Harms y famia 

Edwin Angela y famia 

Wit Gele Kruis: Janin Godoy-van Hooft, Rachel, Myléne, Sandra, Magaly, 
Sharine, Lourdes,Liesbeth y Sharléne. 


Demas famia: Maduro, Linsay, Hanief, Khan, Laclé, Vries, Kock, Wever, 
Robert, Petronilia, Acosta, Dirks, Krozendijk, Boekhoudt, Hart, Croes, 
Geerman, Pestano de Agrela, Rosilo, de Kort, Henriquez 

Ta invita pa acto di entiero cual lo tuma lugar na Aurora Funeral Home 
diasabra 11 di mei 2024 di 2'or pa 4'or di atardi. Despues lo sali pa San- 
tana Catolico na Paradera. 


Diadomingo mainta a drenta in-  compronde cu e ladronnan a bini 
forme di un caso di kiebro cu la- cu un grinding machine di bat- 
dronicia na Deli Caribbean, me- eria corta e handle di e container 
sora a dirigi un patruya na e sitio. y a drenta horta mitar palet di 
Na yegada di e patruya a bin batata. 


Nos disculpa si den nos tristesa nos por a lubida 
algun famia of conocir. 

Aruba Bank a partner cu Kiwanis 
Club of San Nicolas pa engrandece 
King’s Night Street Fair 


Oranjestad — 2 di mei 2024 
— Kiwanis Club of San 
Nicolas su Kings Night 
Street Fair ta un evento 


cu anualmente ta tuma 
lugar den Caya Grandi di 
San Nicolas en conexion 
cu celebracion di Dia di 


Rey. E evento a conta cu 
musica, cuminda, y bon 
ambiente. E King's NIght 
Street Fair ta trece hunto 
empresarionan local, ar- 
tistanan, y habitantenan 
pa un anochi di entreten- 
imiento y celebracion. 


Basa riba e exito di e 
evento di afia pasa, King's 
Night Street Fair a bolbe 
cu mas iniciativa pa ofrece 
na nos comunidad. 

E afia aki un “Food Court” 
a wordo introduci den e 
parking lot di Aruba Bank 
su sucursal na San Nico- 


las caminda bishitantenan 
por sinta trankil y saboria 
nan plato. 


Nos a brinda e espacio ex- 
tra aki pa sigura un exper- 
encia comodo y placentero 


pa tur bishitantenan. 

Nos ta hopi contento di a 
partner cu Kiwanis Club of 
San Nicolas y nos ta com- 
prometi pa sigi sostene 
iniciativanan cu ta trece 
nos comunidad hunto. 


Minister Ursell Arends: 

Aruba ta Compromete pa Alcansa 
Cero Emision di Carbon pa 2050 
Hunto cu Iniciativanan Sostenibel 
pa Turismo y Aviacion 


Durante e "ICAO Global 
Implementation Support 


Symposium 2024" na 
Santa Domingo, Minister 


Paardenbaaistraat 10, Oranjestad, Aruba Tel.: (297) 525 - 7555 

Arends a dirigi palabra na 
lidernan mundial y a delin- 
ea e compromiso di Aruba 
pa alcansa e obhetivo glob- 
al di cero emision di carbon 
pa 2050. 


Enfatisando su rol como 
Minister di tanto e sector 
di transporte como protec- 
cion di naturalesa, Min- 
ister Arends a asegura e 
compromiso firme di Aru- 
ba na e meta aspiracional a 
largo plaso pa integra prac- 
ticanan sostenibel y trece 
balanse entre e sector di 
turismo y e preservacion di 
naturalesa. 


"Nos ta enfrenta desafionan 
unico como un isla chikito 
cu ta depende ariba conec- 
tividad aereo. E dependen- 
cia aki riba turismo—cual 
mayoria ta turismo aereo— 
ta rekeri nos pa reevalua e 
impacto di e crecemento di 
e sector aki," e Minister a 


menciona. "E capacidad di 
carga di Aruba pronto ta un 
tema relevante cu bibando 
den nos comunidad, cu lo 
rekeri un ahustacion na 
e desaroyo di e sector di 
turismo, alabes un efecto 
siguiente lo ta riba emisi- 
onnan di carbon. E balans 
entre transporte aereo y 
conservacion di naturalesa 
ta bira esencial pa Aruba su 
futuro." 


Puntonan principal cu a 
wordo menciona ta: 

° Conseho Nacional 
di Resilencia Climatico 
(NCRC): Aruba a establece 
un conseho dedica pa me- 
hora e resilencia climatico 
di nos isla, poniendo como 
punto di salida e bienestar 
di tanto sociedad como na- 
turalesa pa futuro genera- 
cionnan. 

o Plan di Accion Es- 
tatal pa Aviacion: Siguien- 
do e guianan di ICAO, 
Aruba ta desaroyando un 
plan comprensivo pa redu- 
ci emisionnan di aviacion 
mediante combustibel- 
nan sostenibel, tecnologia 
nobo, mehoracion opera- 
cional, y compensacion di 
carbon. 

. Colaboracion Re- 
gional y Internacional: 
Aruba ta sigui participa 
activamente den e Comis- 


ion de Aviacion Civil di La- 
tino America (LACAC) y ta 
uzando su relacion como 
parti di Reino Hulandes 
pa comparti conocemento 
y fortalece esfuersonan co- 
laborativo contra desafion- 
an climatico. 


Minister Arends a resalta e 
necesidad pa strategianan 
di adaptacion. Por ehempel 
e posibel impacto di subida 
di nivel di lama, riba infra- 
structura di Aruba su aero- 
puerto. Subrayando e ur- 
gencia di planificacion pa e 
sostenibilidad a largo plaso 
di e conectividad di e isla. 


"Enfrentando e realidad di 
cambio climatico, strate- 
gianan no solamente mes- 
ter enfoca riba mitigacion 
pero tambe adaptacion," e 
Ministro a conclui. 


